শুক্রবার থেকে শুরু হয়েছে  ১২২তম পৌষমেলা। রাজ্যের নানা প্রান্ত থেকে মানুষ এসে ভিড় করেছেন শান্তিনিকেতনের মাঠে। কিন্তু বাধ সেধেছে পরিবেশ আদালতের রায়। তিন দিন পরেই নাকি মেলা তুলে দিতে দিতে হবে, এমনটাই নির্দেশ দিয়েছে পরিবেশ আদালত। কিন্তু কেন এই নির্দেশ?
বৃহস্পতিবার রাত ৯টায় গৌরপ্রাঙ্গণে বৈতালিকের মধ্যে দিয়ে পৌষ উৎসবের সূচনা করা হয়। চলে বাউল গান। উপস্থিত ছিলেন বিশ্বভারতীর ভারপ্রাপ্ত উপাচার্য স্বপন দত্ত সহ বিশ্ববিদ্যলয়ের অন্যান্য শিক্ষক-শিক্ষিকারা। এর মধ্যেই গত সোমবার পরিবেশ আদালত রায় দিয়েছে, তিন দিন পর আগামী ৪৮ ঘণ্টার মধ্যেই পৌষমেলা তুলে দিতে হবে। তবে, ঐতিহ্য মেনে শব্দবাজি ব্যবহার করতে পারবে মেলাকমিটি। পাশাপাশি মেলাপ্রাঙ্গণে অপ্রীতিকর ঘটনা এড়াতে জারি করা হয়েছে বেশি কিছু নির্দেশিকা।
কিন্তু মেলার প্রথম দিনেই পরিবেশ আদালতের রায় ভাঙার অভিযোগ উঠেছে মেলা কমিটির বিরুদ্ধে। মেলার মধ্যে প্রকাশ্যে উনুন জ্বালিয়ে রান্না করা হচ্ছে। মেলা মুখ ঢেকেছে ধুলোয়। যত্রতত্র অর্বজনা। একাধিক বিতর্কের মধ্যেও রমরমিয়ে চলছে পৌষমেলা। 
আরও পড়ুন
দিঘা গিয়ে মাছ ভাজা খান? তাহলে এই খবর অবশ্যই পড়ুন
বিশ বছর পরে জ্ঞানপীঠ আবার বাংলায়
এবার মেলা তিনদিন হওয়ার জন্য মাঠের অনেক অংশই রয়ে গিয়েছে ফাঁকা । ১০০০-এর বেশি স্টল বুকিং হলেও ৮৫০টির মতো স্টল দিয়েছেন বিক্রেতারা। অনেকেই জায়গা বুকিং করলেও স্টল করেননি। একাধিক বড় খাবারের স্টল এবার অসেনি। স্টল মালিকদের অভিযোগ, এবার  জায়গার দাম ৭৫ শতাংশ বাড়িয়ে দিয়েছে। একদিকে মেলা তিন দিনের তার উপরে জায়গার দাম বাড়িয়ে দেওয়ার জন্য অনেকেই মেলাতে আসতে চাইছেন না। অন্যান্য বছরের থেকে এই বছর মেলার নিরাপত্তা ব্যবস্থা আরও কঠোর করা হয়েছে । এবার মেলাতে থাকছেন প্রায় ৭০০ পুলিশ কর্মী। সাদা পোশাকে আরও ২০০ মহিলা এবং পুরুষ পুলিশকর্মী থাকবেন। মাঠেই  থাকছে ৩টি ওয়াচ টাওয়ার এবং ৬টি পুলিশ সহায়তা কেন্দ্র।
ভারপ্রাপ্ত উপাচার্য স্বপন দত্ত গতকালই জানিয়েছিলেন, এবারের পৌষমেলা  শিশুবান্ধব মেলা। পরিবেশ দুষণ রোধের দিকেও এবার নজর দেওয়া হবে। কিন্তু শুরুর প্রথম দিনেই সেই চিত্রটা বদলে গিয়েছে। অন্যান্য বারের থেকে দুষণ কমলেও পুরোপুরি দুষণ রোধ করা যায়নি। সকাল থেকেই পরিবেশ আদালতের প্রতিনিধিরা এবং পরিবেশবিদরা মেলাতে উপস্থিত রয়েছেন। 
পৌষমেলার সেই ভিডিও দেখুন—